
									LA PHCL nr. 61 din  16.07.2025

Regulament pentru acordarea
Titlului de ,,Cetățean de Onoare al comunei Cleja”


Capitolul I- Dispoziții generale
Art. 1 – Titlul de ,,Cetățean de onoare al comunei Cleja”, denumit în continuare Titlu reprezintă cea mai înaltă distincție acordată de către Consiliul Local al comunei Cleja.
Art. 2 - Titlul de ,,Cetățean de onoare al comunei Cleja” se acordă, după caz, din ințiativa:
a) Primarului comunei Cleja;
b) consilierilor locali;
c) unui număr de cel puțin 5% din numărul total al louitorilor de drept de vot înscriși în Registrul electoral cu domiciliul sau reședința în Comuna Cleja.

Art. 3 – Acordarea Titlului nu este condiționată de:
a) cetățenie;
b) naționalitate;
c) vârstă;
d) domiciliu;
e) sex;
f) religie;
g) apartenență politică.

Art. 4 – Titlul se acordă în timpul vieții sau post mortem.

Art. 5 – Titlul are următoarele caracteristici:
a) este personal;
b) este netransmisibil;
c) este un drept al titularului;
d) are valabilitate nedeterminată;

Capitolul II –Criterii și condiții de acordare

Art. 6 – Sunt îndreptățite să fie propuse pentru acordarea acestei distincții, categoriile de personalități care se găsesc în una din situațiile următoare:
a) personalități cu recunoaștere locală, națională sau internațională care și-au pus amprenta asupra dezvoltării comunei Cleja  și a imaginii acestuia;
b) personalități care, prin realizările lor deosebite, au făcut cunoscut numele comunei Cleja, în țară și străinătate;
c) persoane care, prin acțiunile lor, au preîntâmpinat producerea de evenimente deosebit de grave, sau prin sacrificial supreme  au salvat viețile concetățenilor lor, în comuna Cleja;
d) persoane care, prin acțiunile lor dezinteresate (donații, acțiuni umanitare, etc.), au produs o îmbunătățire simțitoare a condițiilor de viață ale locuitorilor comunei Cleja;
e)  foști deținuți politici sau veterani de război care prin activitatea lor ulterioară au adus un aport la realizarea unei imagini pozitive a comunei Cleja în lume;
f) Sportivi din comuna Cleja care au obținut rezultate deosebite în competiții sportive internaționale;

Capitolul III – Incompatibilități

Art. 7 – (1) Titlul nu poate fi acordat persoanelor care se găsesc în una din următoarele situații:
a) au fost condamnate  prin hotărâre judecătorească definitiă pentru infracțiuni contra statului,crime împotriva, fatpte penale; 
b) are calitatea de suspect într-un dosar aflat pe rolul instanțelor naționale, europene sau internaționale, în cause care ar leza drepturile patrimoniale sau nepatrimoniale ale comunei Cleja;

Capitolul IV – Procedura acordării, înmânării și înregistrării Titlului

Art. 8 – Persoanele prevăzute la art.2 solicită acordarea titlului prin depunerea unui dosar la Primăria comunei Cleja, care va cuprinde cel puțin următoarele înscrisuri:

a) actul de identitate (copie vizată în conformitate cu originalul)
b) curriculum vitae ( în original);
c) certificate de cazier judiciar ( în original)
d) actul de deces al celui propus- în situația acordării post mortem a Titlului (copie vizată în conformitate cu originalul);
e) alte documente/înscrisuri care susțin propunerea (copii după diplome, titluri științifice, documente de recunoaștere a unor merite deosebite în domeniile în care și-a desfășurat activitatea)
    Art. 9 (1) - Persoanele prevăzute la art.2, după înregistrarea dosarului, depun la secretarul general al comunei, proiectul de hotărâre de consiliu însoțit de referatul de aprobare și dosarul prevăzut la art.8.
(2)  Proiectul de hotărâre prevăzut la alin.(1) este înscris la ordinea de zi a ședințelor consiliului dacă sunt îndeplinite prevederile art.136, alin.(8) din OUG. 57/2019 privind Codul Administrativ, cu modificările și completările ulterioare;
(3) Proiectul de hotărâre prevăzut la alin.(2) se dezbate în ședință ordinară sau extraordinară. 
(4) Hotărârea  privind acordarea Titlului se adoptă cu majoritatea absolută a consilierilor locali din componența Consiliului Local.
(5) Propunerile respinse nu pot fi reintroduse  în dezbatere pe perioada mandatului în curs.
(6) Decernarea Titlului se face de către Primarul comunei Cleja, în cadrul ședințelor ordinare sau extraordinare ale Consiliului Local Cleja;
	Art.10 – Metodologia înmânării Titlului este următoarea:
a) Președintele de ședință anunță festivitatea ce urmează să se desfășoare
b) Primarul comunei Cleja prezintă referatul de aprobare care a stat la baza propunerii Hotărârii Consiliului Local nr.____/__________;
c) Primarul înmânează  persoanei laureate sau persoanei care o reprezintă, diploma de ”Cetățean de Onoare al comunei Cleja”  precum și o insignă pe care este inscripționată  sintagma ”Cetățean de onoare al comunei Cleja  și anul decernării titlului;
d) Persoana laureată  sau reprezentantul acesteia ia cuvântul 
e) Pot lua cuvântul  și alte persoane prezente  care doresc să sublinieze pe scurt  meritele persoanei laureate;
f) Laureatul sau,  după caz, persoana care o reprezintă este invitat(ă) să scrie câteva rânduri în Cartea de Onoare a comunei Cleja;

	Capitolul V Drepturi dobândite de deținătorii Titlului
	Art. 11 – Titlul de Cetățean de Onoare al comunei Cleja conferă persoanei care l-a primit următoarele drepturi:
a) dreptul de a lua cuvântul în ședințele Consiliului Local al comunei Cleja la dezbaterea materialelor care privesc întreaga comunitate;
b) dreptul de a participa la toate manifestările desfășurate sub patronajul Consiliului Local al comunei Cleja sau în care acesta este coorganizator;
c) dreptul de a călători gratuit pe toate mijloacele de transport în comun din comuna Cleja;
d) dreptul de a participa gratuit la toate manifestările cultural- sportive organizate de instituţiile aflate în subordinea/ coordonarea consiliului local  ori a Primarului comunei Cleja;
e) insigna primită conform art.10, lit.c rămâne după deces în posesia moștenitorilor legali, fără ca aceștia  să uzeze de dreptul de a o purta sau de prerogativele  conferite prin acestea

Art. 12 – Drepturile prevăzute la art. 11 încetează în următoarele situații:
a) decesul titularului;
b) retragerea Titlului.

Capitolul VI – Retragerea Titlului

		Art. 13 – Titlul de ”Cetățean de Onoare al comunei Cleja” se retrage în următoarele situații:
a) atunci când, ulterior decernării, apar incompatibilitățile prevăzute la art.7
b) atunci când persoana laureată aduce prejudicii de imagine sau de altă natură comunei Cleja, locuitorilor săi ori României.
Art. 14 – Retragerea titlului  de ”Cetățean de Onoare al comunei Cleja” s efface după următoarea metodologie::
a) este sesizat Consiliul Local al comunei Cleja de către persoanele menționate la art.2
b) dezbaterea cazului se va face în cadrul comisiilor de specialitate ale Consiliului Local
c) Retragerea Titlului se face prin hotărârea majorității absolute a consilierilor Consiliul Local al comunei Cleja, cu aplicarea prevederilor art.9 pentru dezbaterea candidaturii.
d)  La ședința consiliului Local va fi invitat deținătorul titlului, iar dacă va fi prezent i se va acorda cuvântul, la solicitarea sa.

Art. 15 – În perioada  dintre data rămânerii definitive a hotărârii prevăzute la art. 7 și cea a adoptării hotărârii prevăzute la art. 14, se suspendă exercițiul drepturilor prevăzute la art. 11.	
   
Capitolul VII – Îndatoriri ale Cetățenilor de Onoare

   Art. 16– Cetățenii de Onoare au datoria de a promova imaginea comunei Cleja.
Art. 17 – Fiecare cetățean de onoare va planta un copac pe care va fi aplicată o plăcuță cu numele acestuia.

Capitolul VIII – Alte prevederi

	         Art. 18 – Legitimarea cetățenilor de onoare se va face în baza diplomei semnată de către Primarul comunei Cleja, precum și a insignei menționate la art.10, lit.c.

Art. 19- Cheltuielile pentru confecționarea simbolurilor diplomelor și a insignelor  se suportă din bugetul local al comunei Cleja.
		Art. 20 – Informațiile publice  referitoare la Cetățenii de onoare vor fi publicate și în format electronic pe pagina de internet a  Primăriei comunei Cleja.
Capitolul  IX -  Dispoziții finale

Art. 21 -  Prezentul  Regulament se completează cu prevederile  OUG. 57/2019 privind Codul Administrativ, cu modificările și completările ulterioare, a Ordinului  25/2021 pentru aprobarea modelului orientativ al statutului unităţii administrativ-teritoriale, precum şi a modelului orientativ al regulamentului de organizare şi funcţionare a consiliului local, cu modificările și completările ulterioare, precum și cu prevederile Regulamentului de organizare și funcționare a Consiliului Local Cleja, aprobat prin  HCL nr.3 din  28.01.2025.
Art. 22- Modificările și completările la prezentul regulament se fac prin hotărâre a consiliului local.
Art. 23-  Prezentul regulament intră în vigoare la data adoptării hotărârii Consiliului Local.

